**A: Aqra s-silta t’hawn taħt u wieġeb il-mistoqsijiet dwarha.**

**Il-Peniżola Antartika**

Iż-żieda fit-temperatura tal-Peniżola Antartika qed jikkawża tibdil fl-ambjent, kif ukoll fil-pjanti u l-annimali li jgħixu f'dan il-kontinent. Id-distribuzzjoni tal-kolonji tal-pingwini qed tinbidel hekk kif il-kundizzjonijiet tas-silġ fil-baħar jinbidlu. Mill-banda l-oħra, qed tinħoloq żieda ta' kolonizzazzjoni mill-pjanti kaġun ta' silġ u borra li qed idubu.

Din il-bidla fil-klima qed tikkawża wkoll problemi lill-ħut billi qed jonqsu l-ispeċi ta' ħut imsejħa krill li jinsab fil-Lbiċ tal-Oċean Atlantiku. Infatti, is-silġ fl-Antartiku jinħall b'ritmu mgħaġġel mingħajr ma jkun sostitwit b'silġ ġdid matul ix-xitwa ta' wara.

Dan kollu juri li għandna bżonn niddefendu l-ambjent naturali tagħna u ma nħalluhx ikompli jinqered!

Silta meħuda minn *discoveringantartica.org.uk*

**Wieġeb dawn il-mistoqsijiet.**

1) Agħmel ċirku madwar ħames verbi Semitiċi fl-imperfett.

2) Aqta' linja taħt erba' verbi ta' nisel Rumanz jew Ingliż fl-Imperfett.

3) Aqleb **sostitwit** fl-imperfett singular maskil. (par. 2) \_\_\_\_\_\_\_\_\_\_\_\_\_\_\_\_\_\_\_\_

4) Agħti kelma oħra flok jgħixu. (par. 1) \_\_\_\_\_\_\_\_\_\_\_\_\_\_\_\_\_\_\_\_

5) Nissel verb fl-imperfett singular femminil (hija) min-nom **kolonizzazzjoni.** (par. 1) \_\_\_\_\_\_\_\_\_\_\_\_\_\_\_\_\_\_

**B: Aqra s-silta t’hawn taħt u imla l-vojt skont il-verb fil-parentesi.**

**Kangaroo Island**

Kangaroo Island huwa post ta' kenn għal diversi ħlejjaq differenti. Insibu annimali bħall-kangarù, l-echidna, il-cockatoo kif ukoll popolazzjoni ta' koala. Kangaroo Island huwa post turistiku fejn ħafna turisti jmorru biex jaraw u \_\_\_\_\_\_\_\_\_\_\_\_\_\_\_\_\_\_ (ammira) il-ġmiel li toffri din il-gżira. Dan għaliex issib djar żgħar fuq l-irdumijiet kif ukoll bajjiet fejn wieħed jista' jiltaqa' mal-iljuni tal-baħar. Kangaroo Island tista' titqies ukoll bħala ċentru tal-agrikoltura. Din il-gżira \_\_\_\_\_\_\_\_\_\_\_\_\_\_\_\_\_\_ (ipproduċa) qamħ, suf u għasel lill-bdiewa u 'l kull min ibigħ fil-qasam tal-agrikoltura.

Illum il-ġurnata, Kangaroo Island qed taffaċċja problemi serji li qed ibiddlu wiċċ din il-gżira. It-tibdil fil-klima qed \_\_\_\_\_\_\_\_\_\_\_\_\_\_\_\_\_\_ (ikkawża) nirien qawwija li qed \_\_\_\_\_\_\_\_\_\_\_\_\_\_\_\_\_\_ (ikkonsma) nofs il-gżira. Dan qed iwassal biex imutu n-nies u jinqerdu ħafna djar u ġonna fejn kienu jgħixu l-annimali. Każ partikolari seħħ f'art li hija mimlija pjanti żgħar fejn xi darba kien hemm ħafna insetti, għasafar, rettili u mammiferi. Issa ma fadal xejn apparti dehra ta' qerda u taħsir.

Addattata minn *nytimes.com*

**Taħriġ dwar il-verbi fis-silta.**

1) Agħmel ċirku madwar ħames verbi Semitiċi fl-imperfett.

2) Aqta' linja taħt erba' verbi mhux Semitiċi (Rumanzi/Ingliżi) fl-imperfett.

3) Agħti l-imperfett plural tal-verb **taffaċċja** (paragrafu 2). Il-gżejjer qed \_\_\_\_\_\_\_\_\_\_\_\_\_\_\_\_\_\_ problemi serji.

4) Oħloq sentenza permezz tal-kelma jammiraw. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) Wieġeb veru jew falz:

a. Il-verb jikkunsmaw qiegħed fl-imperfett. \_\_\_\_\_\_\_\_\_\_\_\_\_\_\_\_\_

b. Il-verb ibigħ mhux verb Semitiku. \_\_\_\_\_\_\_\_\_\_\_\_\_\_\_\_\_

ċ. Il-verb tipproduċi huwa verb Semitiku. \_\_\_\_\_\_\_\_\_\_\_\_\_\_\_\_\_

**Ċ: Aqra din is-silta li ġejja u wara kompli t-tabella bl-imperfett plural. Ara l-eżempju.**

**L-Għargħar ta’ Venezja**

Il-belt ta' Venezja ddikjarat stat ta' emerġenza konsegwenza tal-ħsarat **ikkawżati** mill-għargħar. Il-livell ta' ilma tant għola li d-djar tan-nies spiċċaw mingħajr elettriku. Il-biċċa l-kbira tal-belt kienet mgħarrqa. Il-Prim Ministru tal-Italja, Giuseppe Conte, **iddeskriva** l-għargħar bħala "daqqa kiefra għall-pajjiż tagħna. **Niddikjara** li l-gvern se jagħmel mill-aħjar li jista' biex **jipprovdi** l-fondi u r-riżorsi meħtieġa biex jissewwew il-ħsarat."

Fuq il-midja soċjali, Conte **ilmenta**, "Inweġġa' meta nara din il-ħsara kollha f'Venezja!" Huwa żied li, "L-għargħar qiegħed **jikkomprometti** l-wirt artistiku tal-pajjiż. Għalhekk il-gvern se **jaċċellera** t-tiswija u l-bini ta' lqugħ għall-ilma li **jservi** ta' difiża għal Venezja." Huwa ħabbar li, "Il-proġett ta' difiża mill-għargħar imsejjaħ Mosè, se jitkompla b'urġenza kbira biex jintemm kemm jista' jkun malajr u hekk **nassiguraw** li din il-ġawhra tkompli **titgawda** mill-ġenerazzjonijiet futuri."

Silta addattata minn *bbc.com*

**Imla t-tabella billi tnissel verbi Imperfett fil-plural.**

|  |  |  |  |
| --- | --- | --- | --- |
| **Image result for boy and girl clipart** | **L-Ewwel Persuna Plural - aħna** | **It-Tieni Persuna Plural - intom** | **It-Tielet Persuna Plural - huma** |
| **ikkawżati** | **nikkawżaw** | **tikkawżaw** | **jikkawżaw** |
| **iddeskriva** |  |  |  |
| **niddikjara** |  |  |  |
| **jipprovdi** |  |  |  |
| **ilmenta** |  |  |  |
| **jikkomprometti** |  |  |  |
| **jaċċellera** |  |  |  |
| **jservi** |  |  |  |
| **nassiguraw** |  |  |  |
| **titgawda** |  |  |  |